Кыргыз Республикасынын

Билим берүү жана илим министрлигинин

«\_\_\_» \_\_\_\_\_\_\_\_\_\_ 2021ж.

№\_\_\_\_­­­\_\_\_\_\_\_

буйругуна тиркеме

**КЫРГЫЗ РЕСПУБЛИКАСЫНЫН**

**БИЛИМ БЕРҮҮ ЖАНА ИЛИМ МИНИСТРЛИГИ**

**ЖОГОРКУ КЕСИПТИК БИЛИМ БЕРҮҮНҮН МАМЛЕКЕТТИК БИЛИМ БЕРҮҮ СТАНДАРТЫ**

**БАГЫТЫ: 540200 – Социалдык иш**

**Квалификациясы: бакалавр**

**Бишкек 2021**

1. **Жалпы жоболор**

**1.1.** Жогорку кесиптик билим берүүнүнбакалаврларды даярдоонун 540200 Социалдык иш даярдоо багыты боюнча Мамлекеттик билим берүү стандарты Кыргыз Республикасынын билим жана илим Министрлигинин “Билим берүү жөнүндө” мыйзамына жана Кыргыз Республикасынын билим берүү жаатындагы башка нормативдик укуктук актыларына ылайык иштелип чыккан жана Кыргыз Республикасынын Министрлер Кабинети тарабынан аныкталган тартипте бекитилген.

Бул Мамлекеттик билим берүү стандартын аткаруу менчигинин түрүнө жана ведомстволук таандыктыгына карабастан бакалаврларды даярдоо боюнча кесиптик билим берүү программаларын ишке ашырган бардык жогорку окуу жайлары үчүн милдеттүү болуп саналат.

**1.2.Терминдер, аныктамалар, белгилер, кыскартуулар**

Бул Жогорку кесиптик билим берүүнүн мамлекеттик билим берүү стандартында терминдер жана аныктамалар Кыргыз Республикасынын “Билим берүү жөнүндө” мыйзамына жана мыйзам менен бекитилген тартипте күчүнө кирген жогорку кесиптик билим берүү чөйрөсүндөгү Кыргыз Республикасы катышкан эл аралык келишимдерге ылайык колдонулат:

* **негизги билим берүү программасы** - тиешелүү даярдоо багыты боюнча билим берүү процессинин максаттарын, күтүлүүчү натыйжаларын, мазмунун жана ишке ашыруунун уюшулушун регламенттөөчү окуу-методикалык документтердин жыйындысы;
* **даярдоо багыты** - фундаменталдык даярдоо жалпылыгынын негизинде интеграцияланган ар кандай профилдеги жогорку кесиптик билими бар кадрларды (адистерди, бакалаврларды жана магистранттарды) даярдоого багытталган билим берүү программаларынын жыйындысы;
* **профиль** - негизги билим берүү программасынын конкреттүү түрүнө жана (же) кесиптик ишмердүүлүктүн объектисине багыттуулугу;
* **компетенция** **-** окуучунун (билим алычуунун) белгиленген чөйрөдө эффективдүү жемиштүү ишмердүүлүгүнө керек болгон билим алуусу үчүн алдын ала белгиленген социалдык талап (ченем);
* **бакалавр** - магистратурага тапшырууга жана кесиптик ишмердүүлүктү жүзүнө ашырууга укук берүүчү жогорку кесиптик билим берүүнүн квалификациясы;
* **магистр** - аспирантурага жана (же) базалык докторантурага (PhD / профили боюнча) тапшырууга жана кесиптик ишмердүүлүктү жүзүнө ашырууга укук берүүчү жогорку кесиптик билим берүүнүн квалификациясы;
* **кредит** - негизги билим берүү программасынын эмгек сыйымдулугунун шарттуу чени;
* **окуутунун жыйынтыгы** - негизги билим берүү программасы/модуль боюнча окутуунун натыйжасында өздөштүрүлгөн компетенциялар;
* **жалпы илимий компетенциялар** - кесиптик ишмердүүлүктүн бардык (же көпчүлүк) түрлөрүнө таандык болгон мүнөздөмөлөр: окуп үйрөнүүгө, талдоого жана синтездөөгө ж.б. болгон жөндөмдүүлүк;
* **инструменталдык компетенциялар** - когнитивдик жөндөмдөрүн, идеяларды жана ойлорду түшүнүү жана колдонуу жөндөмүн; методикалык жөндөмдөрүн, айлана-чөйрөнү түшүнүү жана башкаруу, убакытты уюштуруу, окуу, чечим кабыл алуу жана көйгөйлөрдү чечүү стратегияларын түзүү жөндөмдөрүн; технологиялык көндүмдөрүн, техниканы колдонууга байланышкан көндүмдөрүн, компьютерде иштөө көндүмдөрүн жана маалыматты башкаруу жөндөмдөрүн; лингвистикалык көндүмдөрүн, коммуникативдик компетенцияларын камтыйт;
* **социалдык-жеке инсандык жана жалпы маданий компетенциялар** - сезимди жана мамилени билдирүү жөндөмү, сынчыл ой жүгүртүү жана өзүн өзү сындоо жөндөмү менен байланышкан жеке жөндөмдүүлүктөр, ошондой эле социалдык өз ара аракеттенүү жана кызматташуу процесстери, топтор менен иштөө, социалдык и этикалык милдеттенмелерди кабыл алуу жөндөмдүүлүк менен байланышкан социалдык көндүмдөр;
* **кесиптик стандарт** - кесиптик ишмердүүлүктүн белгилүү бир түрүнүн алкагында анын мазмунуна жана сапатына карата талаптарын аныктоочу жана ишмердүлүгүнүн түрүнө карабастан кандайдыр бир уюмдун штатынан өз ордун татыктуу түрдө ээлөөгө ылайык болууга милдеттүү болгон кызматкердин квалификациясынын сапаттык деңгээлин мүнөздөөчү негизги документ.

**1.3. Кыскартуулар жана белгилөөлөр**

Бул Мамлекеттик стандартта төмөндөгү кыскартуулар колдонулат:

МББС - Мамлекеттик билим берүү стандарты;

ЖКБ - Жогорку кесиптик билим;

НББП – негизги билим берүү программасы;

ОМБ - окуу-методикалык биримдик;

ЖИК – жалпы илимий компентенциялар;

ИК – инструменталдык компетенциялар;

КК – кесиптик компентенциялар;

СИЖМК – социалдык инсандык жана жалпы маданий компентенция.

1. **Колдонуу чөйрөсү**

**2.1. Бул жогорку кесиптик билим берүүнүн Мамлекеттик стандарты** (мындан ары – ЖКБ МББС) 540200 “Социалдык иш” бакалаврларды даярдоо боюнча НББПны ишке ашырууда милдеттүү нормалардын, эрежелердин жана талаптардын жыйындысы болуп эсептелет жана окуу жана уюштуруучулук-усулдук документтештирүүнүн, уюштуруучулук-укуктук формасына карабастан Кыргыз Республикасынын аймагында лицензияга же мамлекеттик аккредитацияга (аттестацияга) ээ болгон жогорку кесиптик билим берүүнүн (мындан ары - ЖОЖ) бардык билим берүү уюмдары тарабынан жогорку кесиптик билим берүүнүн негизги билим берүү программаларын өздөштүрүү сапатын баалоо үчүн негизи болуп саналат.

**2.2. ЖКБ МББСнын негизги колдонуучулары**

**540200 “Социалдык иш”** багыты боюнча бул ЖКБ МББСнын негизги колдонуучулары:

* ЖОЖдордун администрациясы жана илимий-педагогикалык курамы (профессордук-окутуучулук курам, илимий кызматкерлер), өз ЖОЖдорунда илимдин, техниканын жана социалдык чөйрөнүн бул багытын жана даярдоо деңгээлин эске алган негизги кесиптик билим берүү программаларын иштеп чыгуу, натыйжалуу жүзөгө ашыруу жана жаңыртуу үчүн жооптуулар;
* даярдоонун бул багыты боюнча ЖОЖдун негизги билим берүү программасын өздөштүрүү боюнча өзүнүн окуу иштерин натыйжалуу жүзөгө ашыруу үчүн жооптуу болгон студенттер;
* өзүнүн компетенттүүлүгүнүн чегине жараша бүтүрүүчүлөрдү даярдоонун сапатына жооп берүүчү жогорку окуу жайлардын ректорлору жана проректорлору;
* кесиптик ишмердүүлүктүн тиешелүү жаатындагы адистердин жана иш берүүчүлөрдүн биримдиги;
* Кыргыз Республикасынын билим берүү жаатында аткаруу бийлигинин борбордук мамлекеттик органынын тапшырмасы боюнча негизги билим берүү программасынын иштелип чыгышын камсыздаган окуу-методикалык бирикмелер жана кеңештер;
* жогорку кесиптик билим берүүнү каржылоону камсыздаган аткаруу бийлигинин мамлекеттик органдары;
* аткаруу бийлигинин мамлекеттик органдарынын ыйгарым укуктуу органдары. Алар жогорку кесиптик билим берүү жаатындагы аттестацияны, аккредитацияны жана сапатын көзөмөлдөөнү жүзөгө ашыруучу жогорку кесиптик билим берүү системасында мыйзам жыйындарын көзөмөлдөөнү камсыздайт;
* жогорку кесиптик билим берүү чөйрөсүндө билим берүү программаларын жана уюмдарын аккредитациялоону жүзөгө ашыруучу аккредитациялык агенттиктер;

**2.3. Абитуриенттердин даярдык деңгээлине талаптар**

2.3.1. «Бакалавр» квалификациясын алуу менен жогорку кесиптик билимге ээ болууга талапкер абитуриенттин билим деңгээли жалпы орто билимге же кесиптик орто (же кесиптик жогорку) билимге туура келүүсү зарыл.

2.3.2. Абитуриентте жалпы орто билими же орто кесипти (же жогорку кесиптик) билими тууралуу мамлекеттик үлгүдөгү документи болуш керек.

**3. Даярдоо багытынын жалпы мүнөздөмөсү**

**3.1.** Кыргыз Республикасында **540200 – Социалдык иш** багыты боюнча төмөнкүлөр ишке ашырылат:

- бакалаврларды даярдоо боюнча ЖКББ НББП;

*-* магистрлерди даярдоо боюнчаЖКББ НББП*.*

Бакалаврларды даярдоодо ЖКББ НББПны толугу менен өздөштүргөн жана белгиленген тартипте мамлекеттик жыйынтык аттестациясын ийгиликтүү аяктаган ЖОЖдун бүтүрүүчүлөрүнө "бакалавр" квалификациясын ыйгаруу менен жогорку билими тууралу диплом берилет.

Магистрлерди даярдоодо ЖКББ НББПны толугу менен өздөштүргөн жана белгиленген тартипте мамлекеттик жыйынтык аттестациясын ийгиликтүү аяктаган ЖОЖдордун бүтүрүүчүлөрүнө "магистр" квалификациясын ыйгаруу менен жогорку билими тууралу диплом берилет.

**3.2. Окуунун ченемдик мөөнөттөрү 540200 - Социалдык иш багыты боюнча бакалаврларды даярдоодо ЖКББ НББПны өздөштүрүүнүн ченемдик мөөнөтү**, күндүзгү окуу формасындагы жалпы орто же кесиптик орто билим берүү базасынын негизинде 4 жылдан кем эмес убакытты түзөт.

Күндүзгү-сырттан (кечки) жана сырттан окуу формалары боюнча бакалаврларды даярдоодо ЖКББ НББПны өздөштүрүүнүн, ошондой эле окутуунун ар түрдүү формалары айкалышкан жана дистанттык билим берүү технологиялары пайдаланылган учурдагы мөөнөттөрү ЖОЖ тарабынан күндүзгү окуу формасындагы өздөштүрүүнүн белгиленген ченемдик мөөнөтүнө салыштырмалуу алты айдан бир жылга чейин узартылат.

Бакалаврды даярдоонун тездетилген программалары боюнча орто кесиптик билим, тиешелүү профилдеги же жогорку кесиптик билими бар адамдарга ЖКББ НББПНны өздөштүрүүгө укук берилет. Тездетилген программаларды ишке ашыруунун окутуу мөөнөтү кайрадан аттестациялоонун жыйынтыгы боюнча (перезачета) толугу менен же жарым-жартылай окутуунун жыйынтыктары боюнча, өзүнчө дисциплина (модулдар) жана (же) орто кесиптик же жогорку билим алуу учурунда студент тарабынан өтүлгөн айрым практиканын негизинде аныкталат.

Орто кесиптик билимдин профилинин жогорку кесиптик билимдин профилине дал келүүсү университет тарабынан өз алдынча аныкталат.

Орто кесиптик билим берүү базасында күндүзгү окуу формасында бакалаврларды тездетилген программанын негизиндедаярдоо боюнча ЖКББ НББПны өздөштүрүү мөөнөтү 3 жылдан кем эмес убакытты түзөт.

Индивидуалдык окуу планы боюнча окутууда билим алуу формасына карабастан окутуу мөөнөтү ЖОЖ тарабынан өз алдынча аныкталат.

Ден соолугу жактан мүмкүнчүлүгү чектелген жактарды индивидуалдык план боюнча окутууда ЖОЖ окутуу мөөнөтүн узартуу укугуна ээ.

Бакалаврларды жана магистрлерди даярдоодогу ЖКББ НББПны өздөштүрүүнүн башка ченемдик мөөнөттөрүн Кыргыз Республикасынын Министрлер кабинети белгилейт.

**3.3**. **Бакалаврларды даярдоодогу ЖКББ НББПны өздөштүрүүнүн жалпы эмгек сыйымдуулугу** 240тан кем эмес кредитке барабар.

Күндүзгү окуу формасы боюнча окуу жылындагы ЖКББ НББПнын эмгек сыйымдуулугу 60 кредитке (чегерим бирдикке) барабар.

Бир окуу семестринин эмгек сыйымдуулугу 30 кредитке барабар (окуу процесси эки семестр болгон учурда).

Бир кредит (чегерим бирдик) студенттин окуу ишинин 30 саатына барабар (анын ичине аудиториялык, өз алдынча иштери жана аттестациянын бардык түрлөрүн камтыйт).

Окутуунун ар түрдүү формалары айкалышкан жана дистанттык билим берүү технологиялары пайдаланылган учурдагы ЖКББ НББПнын эмгек сыйымдуулугу окуу жылы үчүн 48 кредитти түзөт.

**3.4. Инсанды 540200 – Социалдык иш багыты боюнча ЖКББ НББПны окутуу жана тарбиялоо максаттары**

3.4.1. Социалдык иш багыты боюнча даярдоонун окутуунун аймагындагы максаты: социалдык чөйрө үчүн жалпы маданий жана кесиптик компетенцияларга ээ болгон, социалдык мобилдүү жана эмгек рыногунда туруктуулукка ээ болгон бакалаврларды даярдоо.

3.4.2. Инсанды тарбиялоо аймагындагы ЖКББ НББПнын **Социалдык иш** багыты боюнча максаты адистин кесиптик-инсандык сапаттарын өнүктүрүү, ишмердүүлүгүндө нравалык-гуманисттик принциптерди сактай билген, коомдо социалдашууга жөндөмдүү, өзүнүн эмгегин уюштура жана башкара билген ошондой эле өзүн-өзү өнүктүрүүгө умтулган адисти даярдоо.

**3.5. Бүтүрүүчүлөрдүн кесиптик ишмердүүлүк багыттары**

**540200** Социалдык иш багыты боюнча даярдоодо билим алган бүтүрүүчүлөрдүн кесиптик ишмердүүлүк багыттары:

* социалдык коргоо системасы;
* мамалекеттик иш берүү системасы;
* мамалекеттик медициналык-социалдык экспертиза кызматы;
* миграциялык кызмат;
* өзгөчө кырдаалдардын алдын алуу жана жөнгө салуу системасы;
* мамалекеттик жаза тартуу жана аткаруу кызматы;
* пенитенциардык система;
* уюмдар, фирмалар (мамлекеттик, жеке, коомдук, ошондой эле өндүрүштүк жана айыл чарбалык;
* ритуалдык кызмат;
* кризистик борборлор реабилитациялык борборлор
* күч структуралары, армия;
* саламаттыкты сактоо системасы;
* маданий чөйрө;
* билим берүү системасы;
* пенсия менен камсыз кылуу системасы;
* социалдык тейлөө системасы;
* социалдык камсыздандыруу системасы;
* коомдук жана кайрымдуулук уюмдар.

Бүтүрүүчүлор кесиптик ишмердүүлүгүн билиминин деңгээлине, калыптанган компетенцияларына жана жумушчуга болгон талаптарга жараша башка тармактарда да аткара алышат.

**3.6. Бүтүрүүчүлөрдүн кесиптик ишмердүүлүктөрүнүн объектилери**

Даярдоо багыты боюнча бүтүрүүчүлөрдүн кесиптик ишмердүүлүктөрүнүн объектилери:

* жеке инсандар, үй-бүлөлөр, калктын социалдык коргоого, жардамга, тейлөөгө муктаж болгон топтору жана катмарлары;
* социалдык чөйрөдөгү мекемелердин эмге жамааты;
* коомдук уюмдар (фонддор, ассоциалар, бирикмелер);
* адистер жана социалдык коргоону башкаруу органдары, социалдык тейлөө, социалдык жана пенсиялык камсыздандыруу, пенсиялык камсыздандыруу, саламаттыкты сактоо, билим берүү, маданият мекемелеринин бөлүмдөрү.

**3.7. Бүтүрүүчүлөрдүн кесиптик ишмердүүлүк түрлөрү:**

* социалдык-технологиялык;
* уюштуруучулук-башкаруучулук;
* илимий-изилдөөчүлүк;
* социалдык-долбоорлоо;
* социалдык - педагогикалык.

Бүтүрүүчү даярдалган негизги кесиптик ишмердүүлүктүн конкреттүү түрлөрү ЖОЖ тарабынын тиешелүү кесиптик стандарттын негизинде же жумуш берүүчү тарап менен бирдикте иштелип чыккан билим берүү программаларынын мазмунун аныктоосу зарыл.

**3.8. Бакалаврдын кесиптик ишмердүүлүгүнүн милдеттери:**

**а) социалдык-технологиялык:**

● жеке профессионалдык деформациянын, профессионалдык чарчоочулуктун, профессионалдык "күйүүнүн" алдын алуу;

● инсандардын, үй -бүлөлөрдүн жана башка социалдык топтордун социалдык камсыздоого, социалдык жардамга жана социалдык кызматтарга болгон муктаждыктарын аныктоо жана баалоо;

● жарандардын жана үй -бүлөлөрдүн жашоо шарттарын жакшыртуу максатында социалдык иш технологияларын жана социалдык коргоо чараларын эффективдүү ишке ашыруу;

● адамдын потенциалын активдештирүү үчүн анын жашоо шарттарын жана жеке жыргалчылыгын жакшыртуу үчүн технологияларды колдонуу;

● көз карандысыз (технологиялык процесстин деңгээлинде) жана чыгармачыл ишке ашыруу, инсандарга, социалдык топторго социалдык жардам жана кызмат көрсөтүүнүн оптималдуу жолун издөө;

**б) уюштуруучулук жана башкаруучулук:**

● квалификацияны жогорулатууга мотивацияны стимулдаштыруу, мекемелердин жана калкты социалдык коргоо кызматтарынын бөлүмдөрүндө уюштуруучулук жана административдик иштерге чыгармачылык менен катышуу;

● социалдык коргоо мекемелеринин адистеринин ишмердүүлүгүнө жана эмгек мотивациясына мониторинг жүргүзүү системасынын натыйжалуулугун жогорулатуу боюнча сунуштарды иштеп чыгуу;

● социалдык коргоо чараларын, анын ичинде социалдык кызматтарды пландаштырууга, уюштурууга жана көзөмөлдөөгө көмөктөшүү жана алардын функционалдык милдеттеринин алкагында аракеттердин натыйжасы үчүн жоопкерчиликти алуу;

● жарандарды социалдык коргоо чараларын ишке ашыруучу уюмдардын бөлүмдөрүндө керектүү документтерди жүргүзүү жана документ жүгүртүүнү уюштуруу;

● уюштуруучулук жана башкаруучулук иштерди жүргүзүү процессинде жарандардын улуттук, маданий, гендердик жана жаш өзгөчөлүктөрүн, социалдык статусун эске алуу;

**в) изилдөө:**

● социалдык жашоо маданиятынын өзгөчөлүктөрүн, жыргалчылыгын, ар кандай улуттук-этникалык жана гендердик курактагы, ошондой эле социалдык класстагы топторду изилдөө;

● калкты социалдык коргоо тутумундагы социалдык процесстерди жана кубулуштарды диагностикалоо, болжолдоо, долбоорлоо жана моделдөө;

● коомдук иштин ар кандай багыттары боюнча изилдөө жүргүзгөн изилдөөчү топтордун ишине катышуу (өнөктөштүк);

● изилдөөнүн жыйынтыктарын отчеттор, рефераттар, басылмалар түрүндө башкалар үчүн жеткиликтүү түрдө көрсөтүү (презентациялоо);

● социалдык иш чөйрөсүндө прикладдык изилдөөлөрдү уюштуруу жана өткөрүү, сандык жана сапаттык ыкмаларды колдонуу менен алынган маалыматтарды анализдөө;

**г) социалдык долбоорлук:**

● мамлекеттик жана корпоративдик социалдык саясаттын чараларынын алкагында социалдык долбоорлорду, анын ичинде пилоттук долбоорлорду иштеп чыгууга катышуу;

● кошумча финансылык ресурстарды тартуу үчүн татаал жана жеке социалдык долбоорлорду иштеп чыгууга катышуу (фандрейзинг);

● оор турмуштук кырдаалда конкреттүү учурда маселени чечүү ишине катышуу;

● социалдык иштин сапатын жогорулатууга жана инсандын жана коомдун социалдык жыргалчылыгын камсыз кылууга багытталган социалдык жана долбоордук иштерге катышуу;

**д) социалдык-педагогикалык:**

● калктын ар кандай топторунун өзгөчө билимге болгон муктаждыктарын канааттандыруу үчүн, алардын социалдык адаптация жана реабилитация деңгээлин жогорулатууга, сергек жашоо образын камсыз кылууга багытталган иш -чараларды уюштурууга катышуу;

● жалпы, кесиптик жана кошумча билим берүү системасында билим берүү ишмердүүлүгүн ишке ашырууга катышуу;

● кесиптик өзүн-өзү тарбиялоону жана инсандык өсүүнү ишке ашыруу.

**4. НББПны ишке ашыруу шарттарына коюлган жалпы талаптар**

**4.1. НББПны ишке ашырууда жождун укуктарына жана милдеттерине болгон жалпы талаптар**

**4.1.1.** ЖОЖдор даярдоонун багыты боюнча негизги билим берүү программасын өз алдынча иштеп чыгышат. НББП Кыргыз Республикасынын даярдоо багыттары боюнча иштелип чыгат жана жогоку окуу жайдын илимий кеңеши тарабынан бекитилет.

ЖОЖдор илимдин, маданияттын, экономиканын, техниканын, технологиялардын жана социалдык чөйрөнүн өнүгүүсүн эске алуу менен, ЖОЖдо билим берүүнүн сапатынын кепилдигин камсыз кылуу боюнча төмөндөгүлөр камтылган сунуштарды кармануу менен 5 жылда бир жолудан кем эмес НББПын жаңылап турууга милдеттүү:

* бүтүрүүчүлөрдү даярдоонун сапатын камсыз кылуу боюнча стратегияларды иштеп чыгууда;
* билим берүү программаларына мониторинг жүргүзүүдө, мезгил -мезгили менен кароодо;
* так макулдашылган өлчөмдөрдүн негизинде студенттердин билимдеринин жана билгичтиктеринин, бүтүрүүчүлөрдүн компетенцияларынын деңгээлин баалоонун объективдүү процедураларын иштеп чыгууда;
* окутуучулук курамдын сапатын жана компетенттүүлүгүн камсыз кылууда;
* бардык ишке ашырылуучу билим берүү программаларын жетиштүү ресурстар менен камсыз кылууда, аларды колдонуунун натыйжалуулугун көзөмөлдөөдө, анын ичинде окуп жаткандарды сурап билүү жолу менен;
* өзүнүн ишин (стратегиясын) баалоо жана башка билим берүү мекемелери менен катар коюп салыштыруу үчүн макулдашылган өлчөмдөр боюнча өзүн өзү изилдөөнү үзгүлтүксүз жүргүзүү;
* коомчулукту өзүнүн ишмердүүлүгүнүн жыйынтыктары, жаңылануулары, мерчемдери тууралуу маалымдоо.

**4.1.2.** Студенттерди жана бүтүрүүчүлөрдү даярдоонун сапатын баалоо алардын учурдагы жетишкендиктерин, аралыктык жана жыйынтыктоочу мамлекеттик аттестацияларын өзүнө камтышы керек. Баалоочу каражаттардын базаларын ЖОЖ өзү иштеп чыгат жана бекитет.

Бүтүрүүчүлөрдүн квалификациялык иштеринин мазмунуна, көлөмүнө жана түзүмүнө карата талаптарды, жогорку окуу жайларынын бүтүрүүчүлөрүн жыйынтыктоочу мамлекеттик аттестациясы тууралуу Жобону эсепке алуу менен жогорку окуу жайы аныктайт.

**4.1.3.** НББПны түзүү мезгилинде, бүтүрүүчүлөрдүн социалдык-инсандык компетенцияларын (мисалы, социалдык өз ара аракеттенүү компетенцияларын, өзүн өзү уюштурууну жана системалык-ишмердик мүнөздөгү өз алдынча башкарууну) калыптандыруудагы ЖОЖдун мүмкүнчүлүктөрү аныкталуусу керек. ЖОЖдор инсандын ар тараптуу өнүгүүсү үчүн зарыл болгон шарттарды түзүп, социалдык-маданий чөйрөнү калыптандырууга милдеттүү.

ЖОЖ окуу жараянынын социалдык-тарбиялык курамдарын – студенттик өз алдынча башкарууну, студенттердин коомдук уюмдардын иштерине катышуусун, спорттук жана чыгармачылык клубдарды, илимий студенттик коомдорду өнүктүрүүгө көмөктөш болууга милдеттүү.

**4.1.4.** Жогорку окуу жайынын НББПсы студенттин тандоосу боюнча окуу сабактарын камтуусу керек. Студенттин каалоосу боюнча окуу сабактарын түзүүнүн тартибин ЖОЖдун окумуштуулар кеңеши аныктайт.

**4.1.5.** ЖОЖ студенттерге өзүнүн окуу программаларын түзүүгө катышуу мүмкүнчүлүгүн камсыз кылууга милдеттүү.

**4.1.6.** ЖОЖ НББПны түзүүдө студенттерди, алардын укуктары жана милдеттери менен тааныштырууга, студенттер тандап алган окуу сабактары алар үчүн милдеттүү болуп эсептелинерин, ал эми алардын суммалык эмгек сыйымдуулугу окуу планында каралгандан кем болбошу керек экендигин түшүндүрүүгө милдеттүү.

**4.2. НББПны ишке ашыруудагы студенттин укуктарына жана милдеттерине карата жалпы талаптар**

**4.2.1.** Студенттер, студенттин тандоосу боюнча окуу сабактарын өздөштүрүүгө бөлүнгөн окуу убактысынын көлөмүнүн чектеринде НББПда алдын ала каралган айкын окуу сабактарын тандап алууга укуктуу.

**4.2.2.** Студент өзүнүн жекече билим алуу жол картасын түзүүдө, окуу сабактарын тандоо боюнча жана алардын келечектеги даярдоо профилине (адистештирүү) тийгизе турган таасири тууралуу ЖОЖдон консультация алуу укугуна ээ.

**4.2.3.** НББПны өздөштүрүүдө натыйжалуулукка жетишүү максатында СИЖМКны өнүктүрүү бөлүгүндө студенттер студенттик өз алдынча башкарууну өнүктүрүү, коомдук уюмдардын, спорттук жана чыгармачылык клубдардын, илимий студенттик уюмдардын иштерине катыша алышат.

**4.2.4.** Студенттер ЖОЖдун НББПсында каралган бардык тапшырмаларды белгиленген мөөнөттөрдө аткарууга милдеттүү.

**4.3.** Студенттин окуу жүгүнүн максималдуу көлөмү анын аудиториялык жана аудиториядан тышкаркы (өз алдынча) окуу ишинин бардык түрлөрүн камтуу менен, жумасына 45 саат болуп белгиленет.

Күндүзгү окуу формасында жума сайын өтүүчү класстык сабактардын көлөмү МББС тарабынан ЖКБнын деңгээлин жана даярдоонун багытынын өзгөчөлүгүн эске алуу менен аныкталат жана ар бир окуу сабагын окутууга бөлүнгөн жалпы көлөмдүн 35% дан кем эмесин түзөт.

Академиялык дисциплинада өз алдынча иштөө үчүн бөлүнгөн сааттарга бул академиялык дисциплина (модуль) боюнча экзаменге даярдануу үчүн берилген убакыт кирет.

**4.4.** Күндүзгү - сырттан (кечки) окуу формасында аудиториялык сабактардын көлөмү жумасына 16 сааттан төмөн болбошу керек.

**4.5.** Аралыктан окуу формасында окутуучу менен сабак окуу мүмкүнчүлүгү студентке жылына 160 сааттан төмөн эмес көлөмдө камсыз кылынуусу керек.

**4.6.** Окуу жылындагы каникулдук убакыттын жалпы көлөмү 7 жумадан кем болбоосу керек, ошондой эле кышкы мезгилде эки жумадан кем болбоосу тийиш.

**5. Бакалаврларды даярдоодо НББПга талаптар**

**5.1. Бакалаврларды даярдоодо НББПнын жыйынтыгына талаптар**

540200 “Социалдык иш” багытындагы “бакалавр” квалификациясын алган бүтүрүүчү ЖКБ ММБСнын 3.4 жана 3.8 пунктарында көрсөтүлгөн НББПнын максаттарына жана кесиптик ишмердүүлүктүн милдеттерине ылайык төмөнкү компетенцияларга ээ болушу керек:

**а) универсалдык:**

* **жалпы илимий (ЖИК):**

- курчап турган дүйнө жөнүндөгү илимий билимди сын көз менен баалоого жана колдонууга, жашоонун, маданияттын баалуулуктарын чыңдоого жана активдүү жарандык позицияны ээлөөгө, адамдарды урматтоону жана толеранттуулукту көрсөтүүгө жөндөмдүү (ОК-1);

* **инструменталдык (ИК):**

- мамлекеттик, расмий жана чет тилдердин биринде иш жана окутуу чөйрөсүндө ишкердик байланышты жүргүзө алат (ИК-1);

- жумуш жана окутуу чөйрөсүндөгү татаал маселелерди чечүү үчүн маалыматтык технологияларды колдонуу менен жаңы билимдерди алууга жана колдонууга жөндөмдүү (ИК-2);

- ишкердик билимин жана көндүмдөрүн кесиптик ишмердүүлүктө колдоно алат (ИК-3);

* **социалдык-жеке жана жалпы маданий (СЖЖМ):**

- жеке адамдардын же топтордун кесиптик ишмердүүлүгүндө максаттарга жетүүнү камсыздай алат (СЖЖМ);

**б) Кесиптик (КК)**:

**- социалдык-технологиялык:**

- социалдык жумуш чөйрөсүндө адам укуктарын камсыз кылууга багытталган социалдык технологияларды жана социалдык жумуш технологияларын тандоо, иштеп чыгуу жана натыйжалуу ишке ашыруу жөндөмдүүлүгү (КК-1);

- жарандардын социалдык кызматтарга болгон муктаждыгын, социалдык жардамдын чараларын аныктоочу жагдайлардын алдын алуу мүмкүнчүлүгү (КК-2);

- жарандын жашоо шарттарын жакшыртуу үчүн социалдык коргоо чараларын, анын ичинде социалдык камсыздоону, социалдык жардамды жана социалдык кызматтарды көрсөтүү жөндөмдүүлүгү, өзүнүн күчүн, физикалык, психикалык жана социалдык күчтөрүн мобилизациялоо аркылуу өзүнүн негизги жашоо муктаждыктарын өз алдынча камсыз кылуу мүмкүнчүлүгүн кеңейтүү. ресурстар (КК-3);

- тийиштүү адистерди тартуу, кардардын өз күчтөрүн жана ресурстарын мобилизациялоо аркылуу кардардын көйгөйлөрүн чечүүгө даярдыгы (КК-4);

- заманбап квалиметриянын жана стандартташтыруунун жетишкендиктеринин негизинде социалдык кызмат көрсөтүүнүн сапатын баалоо мүмкүнчүлүгү (КК-5).

- **изилдөөчүлүк:**

- прикладдык изилдөөлөрдүн негизинде, анын ичинде сурамжылоону жана мониторингди, социалдык иштин эффективдүүлүгүн жогорулатуу үчүн жыйынтыктарды жана статистикалык отчеттуулуктун маалыматтарын колдонуу менен социалдык жумуш чөйрөсүндөгү көйгөйлөрдү аныктоо, иштеп чыгуу жана чечүү жөндөмдүүлүгү (КК-6);

-социалдык кызматкерлердин эффективдүүлүгүн камсыздоо үчүн илимий изилдөөлөрдүн жыйынтыктарын системалуу түрдө колдонууга даярдык, калктын ар кандай катмарынын бакубаттуулугуна кесиптик колдоо көрсөтүү (КК-7);

- изилдөөнүн жыйынтыктарын отчеттор, рефераттар, басылмалар жана коомдук талкуулар түрүндө берүүгө даярдык (КК-8);

- коомдук иштин ар кандай багыттары боюнча изилдөө жүргүзгөн изилдөөчү топтордун ишине катышуу жөндөмдүүлүгү (КК-9);

***-* уюштуруучулук жана башкаруучулук:**

- ведомстволор аралык өз ара аракеттенүүнү ишке ашыруу жана социалдык коргоого, социалдык кызматтарга муктаж болгон адамдарды социалдык жактан колдоо жана социалдык камсыздоо жана социалдык башка чараларды ишке ашыруу боюнча адистердин, социалдык кызмат көрсөтүүчү уюмдардын, коомдук уюмдардын жана / же жеке ишкерлердин ишин координациялоону ишке ашыруу мүмкүнчүлүгү. калкты коргоо (КК-10);

- жарандарды социалдык коргоо чараларын ишке ашыруучу уюмдардын бөлүмдөрүндө керектүү документтерди жүргүзүү жана жумуш процессин уюштуруу жөндөмдүүлүгү (КК-11);

- социалдык кызматтар рыногун калыптандыруу жана өнүктүрүү максатында маркетинг технологияларын ишке ашыруу, социалдык көйгөйлөргө көңүл буруу, социалдык иштин жана аны ишке ашыруучу адистердин позитивдүү имиджин калыптандыруу жөндөмдүүлүгү (КК-12);

- социалдык коргоо мекемелеринин адистери үчүн эмгекти мотивациялоо системасынын эффективдүүлүгүн жогорулатуу боюнча сунуштарды иштеп чыгуу, алардын ишин контролдоо системасынын эффективдүүлүгүн жогорулатуу боюнча сунуштарды талдоо жана иштеп чыгуу жөндөмдүүлүгү (КК-13);

* **социалдык-долбоордук:**

- социалдык иш чөйрөсүндөгү социалдык процесстерди жана кубулуштарды болжолдоо, долбоорлоо жана моделдөө жөндөмү, социалдык долбоорлорго эксперттик баа берүү (КК-14);

- кошумча финансылык ресурстарды тартуу үчүн татаал жана жеке социалдык жана инновациялык долбоорлорду иштеп чыгууга даярдык (фандрейзинг) (КК-15);

- оор турмуштук кырдаалдарда конкреттүү учурда иштөө үчүн социалдык долбоорлорду иштеп чыгуу жөндөмдүүлүгү (КК-16).

* **социалдык-педагогикалык:**

- жалпы, кесиптик жана кошумча билим берүү системасында билим берүү ишмердүүлүгүн ишке ашырууга катышууга даярдык (КК-17);

- илимий, педагогикалык билимдерди коомдук, практикалык жана тарбиялык иштерде колдонууга даярдык (КК-18).

Бакалаврды даярдоо үчүн билим берүү программасын иштеп чыгууда, бардык универсалдуу компетенциялар, ошондой эле бул программа багытталган кесиптик ишмердүүлүк түрлөрүнө тиешелүү кесиптик компетенциялар программанын зарыл болгон окуу жыйынтыктарынын жыйындысына киргизилет. Окутуу процессинде студент өзүнүн даярдыгынын конкреттүү профилине тиешелүү башка (атайын кесиптик) компетенцияларды ала алат.

Профиль 5 наамдан ашпаган кошумча кесиптик компетенциялар менен аныкталат жана университет тарабынан өз алдынча аныкталат. Профилдердин тизмеси **ОМБ** тарабынан бекитилет.

Кошумча компетенциялардын тизмеси улуттук квалификация алкагына, тармактык / сектордук квалификация алкактарына жана кесиптик стандарттарга (эгер бар болсо) негизделип аныкталат.

**5.2. Бакалаврларды даярдоо боюнча НБПнын түзүлүшүнө коюлган талаптар**

Бакалаврды даярдоодо НББП нын түзүлүшү кийинки блокторду камтыйт:

Блок 1: «Дисциплина (модулдар)»

Блок 2: «Практика»

Блок 3: «Мамлекеттик жыйынтыктоочу аттестация»

|  |  |  |
| --- | --- | --- |
| **Бакалаврды даярдоодо НББПнын түзүлүшү** | | Бакалаврды даярдоодо НББП нын көлөмү, анын блоктору кредиттер |
| Блок 1 | 1. Гуманитардык, социалдык жана экономикалык цикл 2. Математикалык жана табигый илимий цикли 3. Кесиптик цикл   Жалпы: | 20-35  10-20  140-160  165-210 |
| Блок 2 | Практика | 15-25 |
| Блок 3 | Мамлекеттик жыйынтыктоочу аттестация | 10-15 |
| Бакалаврды даярдоодо НББПнын көлөмү | | **240** |

Бакалаврларды даярдоодо жож НБПны МБСга ылайык иштеп чыгат жана квалификациянын улуттук чегинде окутуунун жыйынтыгына жооптуу болот.

Бакалаврларды даярдоо боюнча НБПнын ар бир блогуна тиешелүү болгон дисциплиналардын (модулдардын) топтомун жана алардын эмгек көлөмүн жож өздөштүрүү жыйынтыктарын эске алуу менен, квалификациялардын улуттук чегинде каралган окутуунун жыйынтыктарынын жыйындысы түрүндө өз алдынча аныктайт.

**5.2.1. Бакалаврларды даярдоо боюнча НБП төмөнкүлөрдү ишке ашыруусу керек:**

Кыргыз Республикасынын билим берүү жана илим чөйрөсүндөгү ыйгарым укуктуу мамлекеттик органы тарабынан аныкталган гуманитардык, социалдык жана экономикалык циклдин милдеттүү дисциплиналарын, тизмегин жана эмгек сыйымдуулугун. Бул дисциплиналарды ишке ашыруунун мазмуну жана тартиби Кыргыз Республикасынын Өкмөтүнүн токтомуна ылайык (2019 -жылдын 30 -декабрындагы No718) бакалавриаттын тийиштүү багыты боюнча ЖКБнүн мамлекеттик билим берүү стандарты менен белгиленет;

Өздөштүрүү үчүн милдеттүү болуп саналган дене тарбия жана спорт боюнча сабактар, 360 сааттан кем эмес болбоосу керек жана алар кредитке которулбайт жана бакалаврларды даярдоо үчүн НББП на кирбейт.

**5.2.2.** **"Практика" 2 – блогу** билим берүү практикасын (киришүү, технологиялык, изилдөө иштери) жана өндүрүштүк (долбоорлук, эксплуатациялык, педагогикалык, изилдөө иштери) практикасын камтыйт.

Университет практиканын бир же бир нече түрүн тандоо укугуна ээ, ошондой эле белгиленген кредиттердин чегинде практиканын кошумча түрүн түзө алат.

**5.2.3.** **"Мамлекеттик жыйынтыктоочу аттестация" 3 - блогу** мамлекеттик экзамендерди тапшырууга даярдыкты, тапшырууну, бүтүрүүчү квалификациялык ишти ишке ашырууну жана коргоону камтыйт (эгерде университет жыйынтыктоочу мамлекеттик аттестацияга бүтүрүүчү квалификациялык ишти киргизсе).

**5.2.4.** Бакалаврларды даярдоо боюнча НББПнын чегинде **милдеттүү жана элективдүү** бөлүктөр көрсөтүлгөн.

Бакалаврларды даярдоонун НББПсынын милдеттүү бөлүгү улуттук квалификация алкагынын деңгээлин эске алуу менен жалпы илимий, универсалдуу, социалдык-жеке, жалпы маданий жана кесиптик компетенциялардын калыптанышын камсыз кылган дисциплиналарды жана практикаларды камтыйт.

Милдеттүү бөлүктүн көлөмү мамлекеттик аттестациянын көлөмүн кошпогондо, бакалаврларды даярдоо боюнча жалпы билим берүү программасынын жалпы көлөмүнүн 50% ашпоого тийиш.

Бакалаврларды даярдоо НББПсынын тандалма бөлүгүндө студенттер тиешелүү багытта дисциплиналарды тандай алышат, ошондой эле башка багыттардын бакалаврларын даярдоо боюнча НББПнын дисциплиналарын тандоого да уруксат берилет.

**5.2.5**. Университет ден соолугунун мүмкүнчүлүгү чектелген адамдарга (алардын каалоосу боюнча) алардын психофизикалык өнүгүүсүнүн өзгөчөлүктөрүн, индивидуалдуу мүмкүнчүлүктөрүн эске алган жана зарыл болгон учурда өнүгүү бузулууларын жана социалдык адаптацияны оңдоону камсыз кылган НББПсы боюнча окуу мүмкүнчүлүктөрүн түзүп бериши керек, алардын ден соолугуна байланыштуу каршы көрсөтмөлөрдү камтыган НББПсын кошпогондо.

**5.3. Бакалаврларды даярдоо боюнча НББПны ишке ашыруу шарттарына коюлган талаптар**

**5.3.1. Окуу процессин кадрдык жактан камсыз кылуу**

НББПсын ишке ашыруу бакалавриаттын негизги билим берүү мүдөөсүн турмушка ашыруу үчүн илимий-педагогикалык, өзөктүк билими бар, окутулуп жаткан сабактын багытына жараша, илимий даражасы же ишмердүүлүк тажрыйбасы кесипкөй чөйрөгө ылайык келген жана такай илимий же илимий-усулдук ишмердүүлүк менен алектенген кадрлар менен камсыз болушу керек.

Кесиптик циклдин окутуучулары, эреже катары магистрдин, кандидаттын, илимдин докторунун даражасына эгедер жана (же) ылайыктуу кесипкөй чөйрөдө ишмердүүлүктүн тажрыйбасына ээ болушу керек.

Бул жалпы билим берүү программасында окуу процессин камсыз кылган мугалимдердин жалпы санында илимий даражасы жана (же) илимий наамы бар мугалимдердин үлүшү 40%дан кем болбошу керек. Кызматкерлерди сапаттык баалоодо мамлекеттик ардактуу наамдары бар адамдар, эл аралык жана мамлекеттик конкурстардын лауреаттары, тиешелүү кесиптик чөйрөдө мамлекеттик сыйлыктардын лауреаттары эске алынат.

**5.3.2. Окуу процессин окуу-методикалык жана маалыматтык жактан камсыз кылуу**

Негизги билим берүүчү программасы негизги билим берүү программасынын бардык окуу курстары, дисциплиналары (модулдары) боюнча окуу-усулдук документация жана материалдар менен камсыздалышы керек. Ар бир окуу дисциплиналарынын (курстардын, модулдардын) мазмуну Интернет тармактарында же билим берүү мекемесинин локалдык тармактарында берилиши керек.

Дистанттык билим берүү үчүн инновациялык маалымат технологияларын киргизүү каралууга тийиш жана электрондук окуу ресурстары түзүлүшү керек: электрондук портал, электрондук программаларды колдонуу, электрондук китепкана, видео, аудио, интерактивдүү, мультимедиялык жана текст форматындагы электрондук билим берүү ресурстары.

Ар бир окуучуга электрондук китепкана системасына кирүү мүмкүнчүлүгү берилиши керек. Китепкана фонду нормативдик талаптарга ылайык кадрлар менен камсыз болушу керек. Билим берүүдөн тышкары кошумча адабияттар фондуна ар бир 100 окуучуга 1-2 нускадан эсептөөдө расмий, маалымдама-библиографиялык жана атайын мезгилдүү басылмалар кириши керек.

Ар бир студентке төмөндөгү болжолдуу тизмеден 5 аталыштагы ата мекендик жана 3 төн кем эмес чет өлкөлүк журналдардын китепкана фондунун комплекттерине кирүү мүмкүнчүлүгү берилиши керек:

*Ата-Мекендик журналдар:*

* К. Карасаев атындагы БМУ нун жарчысы
* Ж. Баласагын атындагы КМУ нун жарчысы
* Кыргызстандын ЖОЖдорунун кабардары
* Кыргызстандын илим, жаңы технологиялары жана инновациялар
* Кыргыз Республикасынын Жогорку аттестациялык комиссиясынын "Кыргыз Республикасынын илимий изилдөөлөрү" электрондук журналы ж.б.

*Жакынкы чет өлкөлүк журналдар*

*✔* Коомдук илимдер жана заманбап

✔ Социалдык штин ата мекендик журналы

✔ Психосоциалдык, коррекциялык жана реабилитациялык иштердин кызматкери

✔ Социалдык коргоо

✔ Коомдук жана гуманитардык билимдер

✔ Социалдык камсыздоо

✔ Социалдык иш

✔ Коомдук илимдер жана заманбап

✔ Коомдук - гуманитардык билимдер.

*Сунушталган маалымат булактарынын тизмеси:*

* Кыргыз Республикасынын Эмгек жана социалдык өнүгүү министрлигинин сайты http://www.mlsp.gov.kg/ru
* Ыктыярчылар порталы. https://www.otkazniki.ru
* Кризистик кырдаалда үй -бүлөлөрдү колдоо. http://nko.economy.gov.ru
* Консультант психологдордун сайты .http: //kpfu.ru/staff
* "Академия" басма борборунун сайты https://umc38.ru
* Окуу клубунун порталы https://www.e-reading.club
* Эл аралык социалдык кызматкерлер федерациясы https://www.ifsw.org
* Социалдык кызматкерлердин үзгүлтүксүз кесиптик билим берүү институту http://soc-education.ru
* Социалдык педагогдор жана социалдык кызматкерлер союзу, Бүткүл россиялык коомдук уюм www.rusunisw.ru
* Электрондук гуманитардык китепкана http: // www. gumfak.ru/

Дистанттык билим берүү билим берүү технологияларынын комплексин колдонуу менен камсыздалат. Дистанттык билим берүү технологиялары - бул негизинен окуучу менен мугалимдин ортосундагы кыйыр же толук эмес ортомчулук кылган маалыматташтыруу жана телекоммуникациялык каражаттарды колдонуу менен ишке ашырылган билим берүү технологиялары.

Дистанттык билим берүү технологияларын колдонуу менен окуу - бул аралыктан билим берүү маалыматын алмашууну камсыз кылган, билим берүүнүн сапатын көзөмөлдөгөн билим берүү чөйрөсүн колдонуу менен компетенттүүлүктү арттыруу, окуу процессин колдоо жана башкаруу системасы.

**5.3.3. Окуу процессин материалдык-техникалык жактан камсыздоо**

Бакалаврларды даярдоонун негизги билим берүү программасын ишке ашырган жогорку окуу жайы, окуу планында каралгандай, окуп жаткандардын дисциплиналык жана дисциплина аралык даярдыгын, лабораториялык, практикалык жана илимий-изилдөөчүлүк иштерин жүргүзүүнү камсыздоочу материалдык-техникалык базасы болушу зарыл жана ал санитардык, өрткө каршы эрежелерге жана нормаларга туура келиш керек, ошондой эле студенттердин натыйжалуу илимий жана практикалык даярдыгын камсыз кылуу үчүн негиз болгон уюмдар менен туруктуу байланышта болуусу керек..

Бакалавр программасын ишке ашыруу үчүн зарыл болгон материалдык жана техникалык колдоонун минималдуу тизмеси төмөнкүлөрдү камтыйт:

- социалдык иштерди өнүктүрүүнүн негизги тенденцияларын жана социалдык иштин инновациялык эффективдүү технологияларын изилдөөгө мүмкүндүк берген, социалдык жумуштун теориясы жана методологиясы боюнча заманбап жабдуулар, окуу, методикалык жана илимий адабияттар менен жабдылган калктын ар кандай топтору менен иштөөдө социалдык иштер үчүн адистештирилген ресурстук бөлмөлөр;

- бакалавр программасында каралган, жабдуулар жана техникалык каражаттар менен жабдылган лекциялар, практикалык жана семинарлар үчүн кабинеттер (интерактивдүү такта, проектор, компьютер, интернет ж.б.);

- университеттин электрондук маалыматтык жана билим берүү чөйрөсүнө, жергиликтүү жана глобалдык билим берүү маалыматтык тармактарына жана ресурстарына кошулуу үчүн Интернетке кирүү мүмкүнчүлүгү бар компьютерлер менен жабдылган бөлмөлөр (класстар);

-окуу китепканасы, окуу залы жана электрондук маалымат тутуму бар окуу -методикалык кабинеттер;

- зарыл болгон техникалык каражаттар (компьютерлер, проектор, принтер, интерактивдүү такта ж.б.) менен жабдылган окуу жана илимий лабораториялар, Интернетке кирүү, маалыматтарды иштетүү жана талдоо үчүн компьютердик статистикалык пакеттер;

- маданий, агартуу, эс алуу жана класстан тышкаркы иштер үчүн жайлар; - дене тарбия жана спорттук иш -чараларды өткөрүү үчүн залдар жана аянтчалар;

- ишке ашырылып жаткан НББПсынын өзгөчөлүктөрүн эске алуу менен башка талаптар.

Университетте электрондук маалымат жана билим берүү чөйрөсү болушу керек. Окуунун бүткүл мезгилинде ар бир студент Интернетке кирүү мүмкүнчүлүгү бар каалаган жерден университеттин электрондук маалыматына жана билим берүү чөйрөсүнө жекече чексиз мүмкүнчүлүк менен камсыз болушу керек.

Университеттин электрондук маалыматтык жана билим берүү чөйрөсү төмөнкүлөрдү камсыздашы керек:

- дисциплиналардын (модулдардын) иш программаларында көрсөтүлгөн окуу пландарына, электрондук билим берүү басылмаларына жана электрондук билим берүү ресурстарына, анын ичинде электрондук окутууну, дистанттык технологияларды колдонгондо, жеткиликтүүлүктү камсыз кылуу (алыстан кирүү);

- окутуунун жыйынтыгын баалоо жол-жоболорун өткөрүү, аларды ишке ашыруу электрондук окутууну, дистанттык билим берүү технологияларын колдонуу менен камсыз кылынат;

- билим берүү процессине катышуучулардын ортосундагы өз ара аракеттенүү, анын ичинде Интернет аркылуу синхрондуу жана (же) асинхрондук өз ара аракеттенүү;

- студенттин электрондук портфолиосун түзүү, анын ичинде анын эмгектерин жана бул чыгармаларга коюлган бааларды сактоо;

- окуу процессинин жүрүшүн, аралык аттестациянын жыйынтыктарын жана бакалавр программасын өздөштүрүүнүн жыйынтыктарын жазуу;

- бакалавр программасын ишке ашыруу үчүн зарыл болгон тармактык иштин башка формалары.

**5.3.4 Бүтүрүүчүлөрдү даярдоо сапатынын бааланышы**

Негизги билим берүү программаларын өздөштүрүүнүн сапатына баа берүү прогресстин үзгүлтүксүз мониторингин, окуучулардын аралык аттестациясын жана бүтүрүүчүлөрдүн жыйынтыктоочу мамлекеттик аттестациясын камтышы керек.

Ар бир дисциплина боюнча билимди учурдагы жана аралык контролдоонун конкреттүү формалары жана жол - жоболору университет тарабынан өз алдынча иштелип чыгат жана окуунун биринчи айында студенттерге билдирилет.

Студенттердин жеке жетишкендиктеринин тиешелүү программанын этаптуу талаптарга шайкештигин тастыктоо үчүн (прогресстин учурдагы мониторинги жана аралык аттестация) баалоо каражаттарынын фонддору түзүлөт, анын ичинде стандарттык тапшырмалар, текшерүү иштер, тесттер жана контролдоо методдору билимдерди, көндүмдөрдү жана алынган компетенциялардын деңгээлин баалоого мүмкүндүк берет. Баалоо фонддору университет тарабынан иштелип чыгат жана бекитилет.

Университет тарабынан студенттердин жетишүүсүн учурда жана аралыкта көзөмөлдөө программаларын максималдуу деңгээлде келечектеги кесиптик ишмердүүлүгүнө жакындатуу шарттары түзүлүшү керек. Белгилүү бир дисциплинанын мугалимдеринен тышкары тышкы эксперт катары, иш берүүчүлөр, тийиштүү дисциплиналарды окуган мугалимдер жана башкалар активдүү тартылуусу керек.

Студенттерге жалпы билим берүү процессинин мазмунун, уюштурулушун жана сапатын, ошондой эле айрым мугалимдердин ишин баалоо мүмкүнчүлүгүн берүү керек.

Жыйынтыктоочу мамлекеттик аттестация бүтүрүүчү квалификациялык ишти коргоону камтыйт. Мамлекеттик экзамен университеттин каалоосу боюнча киргизилет.

Бүтүрүүчү квалификациялык иштин мазмунуна, көлөмүнө жана структурасына талаптар, ошондой эле мамлекеттик экзаменге талаптар (эгер бар болсо) жогорку окуу жайы тарабынан аныкталат.

**Бул 540200 – Социалдык иш** багыты боюнча Мамлекеттик билим берүү Жогорку кесиптик билим стандарты гуманитардык жана социалдык билимдер боюнча билим берүү үчүн окуу -методикалык бирикмеси тарабынан базалык университетте - К.Карасаев атындагы Бишкек мамлекеттик университетинде иштелип чыккан.

**ОМБ төрагасы Козуев Д.И.**

**Түзүүчүлөр:**

Философия илимдеринин доктору, психологиянын профессору,

К.Карасаев атындагы БМУнун

Социалдык-психология факультетинин деканы \_\_\_\_\_\_\_\_\_ Орозалиев Э.С.

Социология илимдеринин кандидаты, доценттин милдетин аткаруучу,

Ж. Баласагын атындагы КМУ нун социология жана

социалдык иш кафедрасынын башчысы \_\_\_\_\_\_\_\_\_ Жусубалиев А.Р.

Философия илимдеринин кандидаты,

психологиянын доценти, К.Карасаев атындагы БМУнун

социалдык кызмат жана практикалык психология

кафедрасынын башчысы \_\_\_\_\_\_\_\_\_\_\_ Мусаева Н.К.

Социология илимдеринин кандидаты, доценттин милдетин

аткаруучу, КЭУ ОИӨК социалдык иш жана социалдык

гуманитардык илимдер кафедрасынын башчысы \_\_\_\_\_\_\_\_\_ Молдокеева Ж.Ф.

К.Карасаев атындагы БМУ нун

социалдык кызмат жана практикалык психология

кафедрасынын ага окутуучусу \_\_\_\_\_\_\_\_\_ Тентигенова А.И.

Бишкек шаардык улгайган адамдар жана ден-соолугунун

мүмкүнчүлүктөрү чектелген адамдар үчүн жалпы типтеги

интернат үйүнүн директору \_\_\_\_\_\_\_\_\_ Абдылдаева Э.К.

“Оберег” реабилитациялык борборунун директору \_\_\_\_\_\_\_\_\_ Джабраилова О.Н.

Чүй областынын Аламудун районунун

акиминин орун басары \_\_\_\_\_\_\_\_\_\_ Кыштобаева Г. А.